Marat Samsonov

Marat Ivanovitch Samsonov ganet d'an 22 a viz Meurzh 1925 en Irkoutsk hag aet da Anaon e 2013 e Moskov, a oa ur milour, ul livour ha kizeller rusian. Brudet eo bet evel livour eus an Eil brezel-bed war dachenn Talbenn ar Reter. Un arzour marksour anezhañ, un dodenn en devoa hag a oa ar maouezed e-kerzh ar brezel.  Savet en devoa un heuliad taolennoù gant an titl « Maouezed rusian ». E-touez ar re-se emañ Sister of Mercy https://www.tretyakovgallerymagazine.com/articles/1-2020-66/marat-samsonov-record-war.

 Buhez 
Samsonov a zo ganet en Irkoutsk e 1925. Mab e oa d'ar c'homandant Ivan Vasilyevich Samsonov, marvet e 1944 e-kerzh Seziz Leningrad. Ar familh a oa bet a warnizon da warnizon dre an URSS, se gant ar fed e oa bountet war an izili da dresañ en doa roet awen d'e c'hoant bezañ arzour. Evel an tad e oa deuet da vezañ milour met hep disoñjal e c'hoantoù da vezañ un arzour un deiz bennak. Kemeret en doa perzh en un toullad emgannoù war an talbenn betek kemer perzh e Dibunadeg an Trec'h e Moskov e fin ar brezel. Diplomet eo eus Skol vilourel teknikel Kalinine 1946. Deuet e oa a-benn da vezañ degemeret en Akademiezh an Arzoù ha dont da vezañ ul livour puilh. A-bep seurt temoù a zo bet livet gantañ, dreist-holl reoù brezel hag istorel (Emgann Stalingrad, al Lu Ruz o stourm en Eil Brezel-bed, Brezel Vietnam, Brezel Afghanistan) met ivez ar gwirvoud sokialour ha betek poltredoù noaz https://web.archive.org/web/20240110195545/https://drouot.com/de/l/20212007-marat-samsonov-19252013-untitl.. Un dodenn a oa gantañ hag a oa hini ar maouezed hag o flas er gevredigezh ha dreist-holl e-kerzh ar brezelioù.

Evel milour en doa tizhet ar renk a goronal a-raok mont war e leve.

Eus e zaou veaj da Vietnam e-pad ar brezel en doa savet 200 tresadenn, ul lod anezho a vo adsavet evel livadurioù. Bet e oa bet o veajiñ dre URSS koulz hag e broioù all evel e Bulgaria, Hungaria, Mongolia, Italia, Bro-C'hall ha Bro-Spagn.

 Familh 
Daou vab en deus bet, Aleksandr Samsonov hag Aleksei Grekov.

 Oberennoù brudet 
 Istorel 
 Sasha Chekalin, 1955
 Ar c'heginer, 1959
 Heuliad taolennoù « Maouezed rusian » 
 C'hoar an drugar, livadur 1954
 Hentoù ar brezel, 1973
 Politikel 
 Nikita Khrushchev gant Fidel Castro, e-tro 1960
 Buhez pemdez 
 Al livour yaouank, 1949
 Peizantezed yaouank vietnamamian, 1962

 Kizelladennoù 
 Kizelladenn ramzel Nikolaï Joukov

 Liammoù diavaez 
 Poltriji eus an arzour o labourat war darn anezho
 Notennoù ha daveennoù 

Rummad:Ganedigezhioù 1925
Rummad:Marvioù 2013
Rummad:Livourien Rusia
Rummad:Arzourien Marksour
Rummad:Tud eus Irkoutsk
Rummad:Livourien istorel
Rummad:Propaganda URSS